ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՕԳՈՍՏՈՍԻ 13-Ի N 1358-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԻԾԻ

|  |  |
| --- | --- |
| 1․ ՀՀ ֆինանսների նախարարություն | 20.05.2021թ. |
| N01/29/7912-2021 |
| 1. Դիտողություններ և առաջարկություններ չկան | Ընդունվել է |
| 2. ՀՀ պետական եկամուտների կոմիտե | 14.05.2021թ. |
| N01/3-3/28890-2021 |
| 1. Դիտողություններ և առաջարկություններ չկան | Ընդունվել է |
| 3․ ՀՀ արդարադատության նախարարություն | 04.06.2021թ․ |
| N01/27.1/15341-2021 |
| 1. «Հայաստանի Հանրապետության կառավարության 2020 թվականի օգոստոսի 13-ի N 1358-Լ «Կորոնավիրուսի տնտեսական հետևանքների չեզոքացման քսաներեքերորդ միջոցառումը հաստատելու մասին» որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերնագրում անհրաժեշտ է հիշատակել որոշման կրճատ անվանումը՝ նկատի ունենալով «Նորմատիվ իրավական ակտերի մասին» օրենքի 17-րդ և 18-րդ հոդվածների դրույթները: 2. Նախագծի 1-ին կետի 1-ին ենթակետում «հավելվածում» բառն անհրաժեշտ է փոխարինել «հավելվածի» բառով, իսկ «Որոշման» բառը հանել: 3. Նախագծի 1-ին կետի 1-ին ենթակետի ա. պարբերությունում «տողերը» բառն անհրաժեշտ է փոխարինել «պարբերությունները» բառով: 4. Նախագծի 1-ին կետի 1-ին ենթակետի է. պարբերության համաձայն՝ «Հայաստանի Հանրապետության էկոնոմիկայի նախարարությունը սույն կարգի 2-րդ կետի 3-րդ ենթակետով սահմանված պայմանի կատարման նպատակով Հայաստանի Հանրապետության կառավարության 2020 թվականի սեպտեմբերի 22-ի N1549-Լ որոշմամբ հաստատված Կորոնավիրուսի տնտեսական հետևանքների չեզոքացման քսանհինգերորդ միջոցառման շահառու հանդիսացած տնտեսավարող սուբյեկտների վերաբերյալ տեղեկատվությունը (անվանումը, հարկ վճարողի հաշվառման համարը) սույն որոշումն ուժի մեջ մտնելուց հետո եռօրյա ժամկետում տրամադրում է Հայաստանի Հանրապետության պետական եկամուտների կոմիտեին:»:   Այս առումով հարկ է նշել, որ Նախագծի 1-ին կետի 1-ին ենթակետի է. պարբերությունը անհրաժեշտ է խմբագրել, քանի որ տվյալ ակտի ինկորպորացիայի արդյունքում Նախագծի 1-ին կետի 1-ին ենթակետի է. պարբերությամբ նախատեված կարգավորումը ներառվելու է հիմնական ակտում, որն արդեն իսկ ուժի մեջ է մտել 2020 թվականի օգոստոսի 19-ին:   1. Նախագծում անհրաժեշտ է շտկել պարբերությունների համարակալումը՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 5-րդ մասի դրույթները, որոնց համաձայն՝ ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով: 2. Նախագծի 2-րդ կետի համաձայն՝ սույն որոշումն ուժի մեջ է մտնում հրապարակմանը հաջորդող օրվանից և կիրառվում է միայն 2021 թվականի ապրիլ, մայիս և հունիս աջակցության ամիսների մասով ծագող հարաբերությունների նկատմամբ` բացառությամբ սույն որոշման 1-ին կետի 2-րդ ենթակետի «բ» պարբերության։   Այս առումով հարկ ենք համարում նշել, որ Նախագծի 2-րդ կետով նախատեսված վերոհիշյալ կարգավորումը պարզաբանման կարիք ունի, քանի որ Նախագծով նախատեսված դրույթներից պարզ չէ, թե արդյոք դրանք կրում են անձի իրավական կարգավիճակը բարելավող, թե վատթարացնող բնույթ:  Ելնելով վերոգրյալից՝ Նախագծի հիմնավորումն անհրաժեշտ է լրամշակել և ներկայացնել «Նորմատիվ իրավական ակտերի մասին» օրենքի 6-րդ հոդվածի պահանջներին համապատասխանող հիմնավորում, քանի որ դրանում լիարժեք ներկայացված չէ Նախագծով նախատեսված դրույթների հիմնավորվածությունը: | Ընդունվել է  Ընդունվել է  Ընդունվել է  Ընդունվել է  Ընդունվել է  Ընդունվել է |